title: Padomes Lēmums (ES) 2017/449 (2017. gada 7. marts) par nostāju, kas Eiropas Savienības vārdā jāieņem Narkotisko vielu komisijas sešdesmitajā sesijā par vielu iekļaušanu sarakstā saskaņā ar 1961. gada Vienoto konvenciju par narkotiskajām vielām, kas grozīta ar 1972. gada protokolu, un 1971. gada Konvenciju par psihotropajām vielām

text:
               15.3.2017

               LV

               Eiropas Savienības Oficiālais Vēstnesis

               L 69/25

         PADOMES LĒMUMS (ES) 2017/449
   (2017. gada 7. marts)
   par nostāju, kas Eiropas Savienības vārdā jāieņem Narkotisko vielu komisijas sešdesmitajā sesijā par vielu iekļaušanu sarakstā saskaņā ar 1961. gada Vienoto konvenciju par narkotiskajām vielām, kas grozīta ar 1972. gada protokolu, un 1971. gada Konvenciju par psihotropajām vielām
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 83. panta 1. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Apvienoto Nāciju Organizācijas (ANO) 1961. gada Vienotā konvencija par narkotiskajām vielām, kas grozīta ar 1972. gada protokolu (“Konvencija par narkotiskajām vielām”), stājās spēkā 1975. gada 8. augustā.

               (2)

               Ievērojot Konvencijas par narkotiskajām vielām 3. pantu, Narkotisko vielu komisija var lemt par vielu iekļaušanu minētās konvencijas tabulās. Izmaiņas tabulās tā var veikt tikai saskaņā ar Pasaules Veselības organizācijas (PVO) ieteikumiem, taču tā var arī nolemt neveikt PVO ieteiktās izmaiņas.

               (3)

               ANO 1971. gada Konvencija par psihotropajām vielām (“Konvencija par psihotropajām vielām”) stājās spēkā 1976. gada 16. augustā.

               (4)

               Ievērojot Konvencijas par psihotropajām vielām 2. pantu, Narkotisko vielu komisija, pamatojoties uz PVO ieteikumiem, var lemt par vielu iekļaušanu minētās konvencijas tabulās vai svītrošanu no tām. Tai ir plaša rīcības brīvība ņemt vērā ekonomiskos, sociālos, juridiskos, administratīvos un citus faktorus, taču tā nevar rīkoties patvaļīgi.

               (5)

               Izmaiņas abu konvenciju tabulās tieši ietekmē Savienības tiesību aktu narkotiku kontroles jomā darbības jomu. Padomes Pamatlēmums 2004/757/TI (1) attiecas uz vielām, kas uzskaitītas Konvencijas par narkotiskajām vielām un Konvencijas par psihotropajām vielām tabulās. Padomes Lēmums 2005/387/TI (2) neattiecas uz vielām, kas uzskaitītas Konvencijas par narkotiskajām vielām vai Konvencijas par psihotropajām vielām tabulās. Tātad jebkādas izmaiņas minētajām konvencijām pievienotajās tabulās ir tieši iekļautas kopīgos Savienības noteikumos.

               (6)

               Narkotisko vielu komisijai tās sešdesmitajā sesijā, kas notiks Vīnē 2017. gada 13.–17. martā, būtu jālemj par desmit jaunu vielu iekļaušanu konvenciju tabulās.

               (7)

               Savienība nav attiecīgo ANO konvenciju puse. Tai ir novērotājas statuss Narkotisko vielu komisijā, kurā 12 dalībvalstis pašlaik ir locekles ar balsstiesībām. Tāpēc dalībvalstīm ir jāpauž Savienības nostāja par vielu iekļaušanu sarakstā saskaņā ar Konvenciju par narkotiskajām vielām un Konvenciju par psihotropajām vielām.

               (8)

               Nostāja, kas Savienības vārdā jāieņem Narkotisko vielu komisijas nākamajā sesijā, attiecas tikai uz vielu iekļaušanu sarakstā saskaņā ar konvencijām. Jautājumi, kas nav saistīti ar vielu iekļaušanu sarakstā, neietilpst šā lēmuma darbības jomā, un vajadzības gadījumā dalībvalstis tos izskatīs, izmantojot koordinācijas metodi Narkotisko vielu komisijas sesijas ietvaros. Šis lēmums neskar kompetenču norobežošanu starp Savienību un dalībvalstīm attiecībā uz jautājumiem, kas saistīti ar konvencijām.

               (9)

               PVO 2016. gada 2. decembrī ieteica ANO ģenerālsekretāram iekļaut divas jaunas vielas Konvencijas par narkotiskajām vielām I tabulā un astoņas jaunas vielas Konvencijas par psihotropajām vielām II tabulā.

               (10)

               Saskaņā ar PVO ekspertu komitejas par narkotiku atkarību (ekspertu komiteja) novērtējumu U-47700 (3,4-dihlor-N-(2-dimetilamino-cikloheksil)-N-metilbenzamīds) ir savienojums, kas tiek ļaunprātīgi izmantots un kam ir līdzīga negatīvā ietekme kā tiem kontrolējamiem opioīdiem, piemēram, morfīnam un AH-7921, kuri ir iekļauti Konvencijas par narkotiskajām vielām I tabulā. Nav reģistrētu datu par šīs vielas ārstniecisko pielietojumu, un tās lietošanas rezultātā ir iestājusies nāve. Pastāv pietiekami pierādījumi, ka šo vielu ļaunprātīgi lieto vai tā var tik ļaunprātīgi lietota un tā var kļūt par sabiedrības veselības un sociālu problēmu, kas attaisno starptautiskās kontroles piemērošanu šai vielai. Tāpēc PVO iesaka U-47700 iekļaut Konvencijas par narkotiskajām vielām I tabulā.

               (11)

               Eiropas Narkotiku un narkomānijas uzraudzības centrs uzrauga U-47700 kā jaunu psihoaktīvu vielu atbilstīgi Lēmumam 2005/387/TI. U-47700 ir konstatēta 14 dalībvalstīs. Tā ir atklāti tikusi pārdota tirgū. Tā ir saistīta ar nopietniem nevēlamiem notikumiem, tostarp nāves gadījumiem, un uz to attiecināms ar sabiedrības veselību saistītais brīdinājums Savienības agrīnās brīdināšanas sistēmā.

               (12)

               Tāpēc dalībvalstīm būtu jāieņem nostāja iekļaut U-47700 Konvencijas par narkotiskajām vielām I tabulā.

               (13)

               Saskaņā ar ekspertu komitejas novērtējumu butirfentanils (N-fenil-N[1-(2-feniletil)-4-piperidinil]-butānamīds) ir savienojums, kas tiek ļaunprātīgi izmantots un kam ir līdzīga negatīvā ietekme kā tiem kontrolējamiem opioīdiem, piemēram, morfīnam un fentanilam, kuri ir iekļauti Konvencijas par narkotiskajām vielām I tabulā. To iespējams arī pārvērst par fentanilu. Nav reģistrētu datu par šīs vielas ārstniecisko pielietojumu, un tās lietošanas rezultātā ir iestājusies nāve. Pastāv pietiekami pierādījumi, ka šo vielu ļaunprātīgi lieto vai tā var tik ļaunprātīgi lietota un tā var kļūt par sabiedrības veselības un sociālu problēmu, kas attaisno starptautiskās kontroles piemērošanu šai vielai. Tāpēc PVO iesaka butirfentanilu iekļaut Konvencijas par narkotiskajām vielām I tabulā.

               (14)

               Eiropas Narkotiku un narkomānijas uzraudzības centrs uzrauga butirfentanilu kā jaunu psihoaktīvu vielu atbilstīgi Lēmumam 2005/387/TI. Butirfentanils ir konstatēts sešās dalībvalstīs. Tas ir atklāti ticis pārdots tirgū. Tas ir saistīts ar nopietniem nevēlamiem notikumiem, tostarp vismaz ar vienu nāves gadījumu, kurā tas konstatēts, un uz to attiecināms ar sabiedrības veselību saistītais brīdinājums Savienības agrīnās brīdināšanas sistēmā.

               (15)

               Tāpēc dalībvalstīm būtu jāieņem nostāja iekļaut butirfentanilu Konvencijas par narkotiskajām vielām II tabulā.

               (16)

               Saskaņā ar ekspertu komitejas novērtējumu risks sabiedrības veselībai un sabiedrībai saistībā ar ļaunprātīgu 4-metiletkatinona vai 4-MEC (2-(etilamino)-1-(4-metilfenil) 1-propanona) izmantošanu ir būtisks. Nav reģistrētu datu par 4-MEC ārstniecisko pielietojumu. Ekspertu komiteja atzīst, ka 4-MEC ļaunprātīgas izmantošanas potenciāls un negatīvā ietekme ir līdzīga kā Konvencijas par psihotropajām vielām II tabulā iekļautajām vielām. Ekspertu komiteja uzskata, ka pastāv pietiekami pierādījumi, ka 4-MEC ļaunprātīgi lieto vai tas var tikt ļaunprātīgi lietots un tāpēc tas kļūst par sabiedrības veselības un sociālu problēmu, kas attaisno starptautiskās kontroles piemērošanu šai vielai. Tāpēc PVO iesaka 4-MEC iekļaut Konvencijas par psihotropajām vielām II tabulā.

               (17)

               Eiropas Narkotiku un narkomānijas uzraudzības centrs uzrauga 4-MEC kā jaunu psihoaktīvu vielu atbilstīgi Lēmumam 2005/387/TI. 4-MEC ir konstatēts 19 dalībvalstīs. Tas ir atklāti ticis pārdots tirgū. Tas ir saistīts ar nelielu skaitu nopietnu nevēlamu notikumu, tostarp nāves gadījumiem.

               (18)

               Tāpēc dalībvalstīm būtu jāieņem nostāja iekļaut 4-MEC Konvencijas par psihotropajām vielām II tabulā.

               (19)

               Saskaņā ar ekspertu komitejas novērtējumu risks sabiedrības veselībai un sabiedrībai saistībā ar ļaunprātīgu etilona (1-(2H-1,3-benzodioksol-5-il)-2-(etilamino)1-propanona) izmantošanu ir būtisks. Nav reģistrētu datu par etilona ārstniecisko pielietojumu. Ekspertu komiteja atzīsts, ka etilona (1-(2H-1,3-benzodioksol-5-il)-2-(etilamino)1-propanonam) ļaunprātīgas izmantošanas potenciāls un negatīvā ietekme ir līdzīga kā Konvencijas par psihotropajām vielām II tabulā iekļautajām vielām. Ekspertu komiteja uzskata, ka pastāv pietiekami pierādījumi, ka etilonu ļaunprātīgi lieto vai tas var tikt ļaunprātīgi lietots un tāpēc tas kļūt par sabiedrības veselības un sociālu problēmu, kas attaisno starptautiskās kontroles piemērošanu šai vielai. Tāpēc PVO iesaka etilonu iekļaut Konvencijas par psihotropajām vielām II tabulā.

               (20)

               Eiropas Narkotiku un narkomānijas uzraudzības centrs uzrauga etilonu kā jaunu psihoaktīvu vielu atbilstīgi Lēmumam 2005/387/TI. Etilons ir konstatēts 19 dalībvalstīs. Tas ir atklāti ticis pārdots tirgū. Tas ir saistīts ar nelielu skaitu nopietnu nevēlamu notikumu, tostarp nāves gadījumiem.

               (21)

               Tāpēc dalībvalstīm būtu jāieņem nostāja iekļaut etilonu Konvencijas par psihotropajām vielām II tabulā.

               (22)

               Saskaņā ar ekspertu komitejas novērtējumu risks sabiedrības veselībai un sabiedrībai saistībā ar ļaunprātīgu pentedrona vai α-metilaminovalerofenona (2-(metilamino)-1-fenilpentan-1-ona) izmantošanu ir būtisks. Nav reģistrētu datu par pentedrona ārstniecisko pielietojumu. Ekspertu komiteja atzīst, ka pentedrona ļaunprātīga izmantošana un negatīvā ietekme ir līdzīga kā Konvencijas par psihotropajām vielām II tabulā iekļautajām vielām. Ekspertu komiteja uzskata, ka pastāv pietiekami pierādījumi, ka pentedronu ļaunprātīgi lieto vai tas var tikt ļaunprātīgi lietots un tāpēc tas kļūst par sabiedrības veselības un sociālu problēmu, kas attaisno starptautiskās kontroles piemērošanu šai vielai. Tāpēc PVO iesaka pentedronu iekļaut Konvencijas par psihotropajām vielām II tabulā.

               (23)

               Eiropas Narkotiku un narkomānijas uzraudzības centrs uzrauga pentedronu kā jaunu psihoaktīvu vielu atbilstīgi Lēmumam 2005/387/TI. Pentedrons ir konstatēts 18 dalībvalstīs. Tas ir atklāti ticis pārdots tirgū. Tas ir saistīts ar nelielu skaitu nopietnu nevēlamu notikumu, tostarp nāves gadījumiem.

               (24)

               Tāpēc dalībvalstīm būtu jāieņem nostāja iekļaut pentedronu Konvencijas par psihotropajām vielām II tabulā.

               (25)

               Saskaņā ar ekspertu komitejas novērtējumu risks sabiedrības veselībai un sabiedrībai saistībā ar ļaunprātīgu etilfenidāta vai EPH (etilfenil(piperidin-2-il)acetāta) izmantošanu ir būtisks. Nav reģistrētu datu par etilfenidāta ārstniecisko pielietojumu. Ekspertu komiteja atzīst, ka etilfenidāta ļaunprātīgas izmantošanas potenciāls un negatīvā ietekme ir līdzīga kā Konvencijas par psihotropajām vielām II tabulā iekļautajām vielām. Ekspertu komiteja uzskata, ka pastāv pietiekami pierādījumi, ka etilfenidātu ļaunprātīgi lieto vai tas var tikt ļaunprātīgi lietots un tāpēc tas kļūst par sabiedrības veselības un sociālu problēmu, kas attaisno starptautiskās kontroles piemērošanu šai vielai. Tāpēc PVO iesaka etilfenidātu iekļaut Konvencijas par psihotropajām vielām II tabulā.

               (26)

               Eiropas Narkotiku un narkomānijas uzraudzības centrs uzrauga etilfenidātu kā jaunu psihoaktīvu vielu atbilstīgi Lēmumam 2005/387/TI. Etilfenidāts ir konstatēts 13 dalībvalstīs. Tas ir atklāti ticis pārdots tirgū. Tas ir saistīts ar nopietniem nevēlamiem notikumiem, tostarp mīksto audu infekcijām un nāves gadījumiem. Uz mīksto audu infekcijām saistībā ar injekcijām attiecināms ar sabiedrības veselību saistītais brīdinājums Savienības agrīnās brīdināšanas sistēmā.

               (27)

               Tāpēc dalībvalstīm būtu jāieņem nostāja iekļaut etilfenidātu Konvencijas par psihotropajām vielām II tabulā.

               (28)

               Saskaņā ar ekspertu komitejas novērtējumu risks sabiedrības veselībai un sabiedrībai saistībā ar ļaunprātīgu MPA vai metiopropamīna (N-metil-1-(tiofēn-2-il)propān-2-amīna) izmantošanu ir būtisks. Nav reģistrētu datu par MPA ārstniecisko pielietojumu. Ekspertu komiteja atzīsts, ka MPA ļaunprātīgas izmantošanas potenciāls un negatīvā ietekme ir līdzīga kā Konvencijas par psihotropajām vielām II tabulā iekļautajām vielām. Ekspertu komiteja uzskata, ka pastāv pietiekami pierādījumi, ka MPA ļaunprātīgi lieto vai tas var tikt ļaunprātīgi lietots un tāpēc tas kļūst par sabiedrības veselības un sociālu problēmu, kas attaisno starptautiskās kontroles piemērošanu šai vielai. Tāpēc PVO iesaka metiopropamīnu iekļaut Konvencijas par psihotropajām vielām II tabulā.

               (29)

               Eiropas Narkotiku un narkomānijas uzraudzības centrs uzrauga MPA kā jaunu psihoaktīvu vielu atbilstīgi Lēmumam 2005/387/TI. MPA ir konstatēts 17 dalībvalstīs. Tas ir atklāti ticis pārdots tirgū. Tas ir saistīts ar nopietniem nevēlamiem notikumiem, tostarp nāves gadījumiem.

               (30)

               Tāpēc dalībvalstīm būtu jāieņem nostāja iekļaut metiopropamīnu Konvencijas par psihotropajām vielām II tabulā.

               (31)

               Saskaņā ar ekspertu komitejas novērtējumu risks sabiedrības veselībai un sabiedrībai saistībā ar ļaunprātīgu MDMB-CHMICA (metil N-{[1-(cikloheksilmetil)-1H-indol-3-il]karbonil}-3-metil-L-valinate) izmantošanu ir būtisks. Nav reģistrētu datu par MDMB-CHMICA ārstniecisko pielietojumu. Ekspertu komiteja atzīst, ka MDMB-CHMICA ļaunprātīga izmantošana un negatīvā ietekme ir līdzīga kā Konvencijas par psihotropajām vielām II tabulā iekļautajām vielām. Ekspertu komiteja uzskata, ka pastāv pietiekami pierādījumi, ka MDMB-CHMICA ļaunprātīgi lieto vai tas var tikt ļaunprātīgi lietots un tāpēc tas kļūst par sabiedrības veselības un sociālu problēmu, kas attaisno starptautiskās kontroles piemērošanu šai vielai. Tāpēc PVO iesaka MDMB-CHMICA iekļaut Konvencijas par psihotropajām vielām II tabulā.

               (32)

               Saskaņā ar Eiropas Narkotiku un narkomānijas uzraudzības centra riska novērtējuma ziņojumu, kas tika veikts saskaņā ar Lēmuma 2005/387/TI 6. panta 2., 3. un 4. punktu un kas Komisijai un Padomei tika iesniegts 2016. gada 28. jūlijā, MDMB-CHMICA spēcīgā iedarbība un ļoti svārstīgais savienojuma daudzums nereglamentētās apreibinošajās vielās (“legal high”) rada augstu akūtas toksicitātes risku. Astoņas dalībvalstis ir ziņojušas par 28 nāves gadījumiem un 25 akūtas intoksikācijas gadījumiem saistībā ar MDMB-CHMICA. Tāpēc Komisija 2016. gada 31. augustā pieņēma priekšlikumu piemērot MDMB-CHMICA Savienības mēroga kontroles pasākumus.

               (33)

               Tāpēc dalībvalstīm būtu jāieņem nostāja iekļaut MDMB-CHMICA Konvencijas par psihotropajām vielām II tabulā.

               (34)

               Saskaņā ar ekspertu komitejas novērtējumu risks sabiedrības veselībai un sabiedrībai saistībā ar ļaunprātīgu 5F-APINACA vai 5F-AKB-48 (N-(adamantan-1-il)-1-(5-fluoropentil)-1H-indazol-3-karboksamīda) izmantošanu ir būtisks. Nav reģistrētu datu par šīs vielas ārstniecisko pielietojumu. Ekspertu komiteja atzīst, ka 5F-APINACA ļaunprātīgas izmantošanas potenciāls un negatīvā ietekme ir līdzīga kā Konvencijas par psihotropajām vielām II tabulā iekļautajām vielām. Ekspertu komiteja uzskata, ka pastāv pietiekami pierādījumi, ka 5F-APINACA ļaunprātīgi lieto vai tas var tikt ļaunprātīgi lietots un tāpēc tas kļūst par sabiedrības veselības un sociālu problēmu, kas attaisno starptautiskās kontroles piemērošanu šai vielai. Tāpēc PVO iesaka 5F-APINACA iekļaut Konvencijas par psihotropajām vielām II tabulā.

               (35)

               Eiropas Narkotiku un narkomānijas uzraudzības centrs uzrauga 5F-APINACA kā jaunu psihoaktīvu vielu atbilstīgi Lēmumam 2005/387/TI. 5F-APINACA ir konstatēts 23 dalībvalstīs. Tas ir atklāti ticis pārdots tirgū. Tas ir saistīts ar nopietniem nevēlamiem notikumiem, tostarp nāves gadījumiem.

               (36)

               Tāpēc dalībvalstīm būtu jāieņem nostāja iekļaut 5F-APINACA Konvencijas par psihotropajām vielām II tabulā.

               (37)

               Saskaņā ar ekspertu komitejas novērtējumu risks sabiedrības veselībai un sabiedrībai saistībā ar ļaunprātīgu XLR-11 (1-(5-fluorpentil)-1H-indol-3-il)(2,2,3,3-tetrametilciklopropila)metanona izmantošanu ir būtisks. Nav reģistrētu datu par XLR-11 ārstniecisko pielietojumu. Ekspertu komiteja atzīst, ka XLR-11 ļaunprātīgas izmantošanas potenciāls un negatīvā ietekme ir līdzīga kā Konvencijas par psihotropajām vielām II tabulā iekļautajām vielām, piemēram, JWH-018 un AM-2201. Ekspertu komiteja uzskata, ka pastāv pietiekami pierādījumi, ka XLR-11 ļaunprātīgi lieto vai tas var tikt ļaunprātīgi lietots un tāpēc tas kļūst par sabiedrības veselības un sociālu problēmu, kas attaisno starptautiskās kontroles piemērošanu šai vielai. Tāpēc PVO iesaka XLR-11 iekļaut Konvencijas par psihotropajām vielām II tabulā.

               (38)

               Eiropas Narkotiku un narkomānijas uzraudzības centrs uzrauga XLR-11 kā jaunu psihoaktīvu vielu atbilstīgi Lēmumam 2005/387/TI. XLR-11 ir konstatēts 17 dalībvalstīs. Tas ir atklāti ticis pārdots tirgū. Tas ir saistīts ar nelielu skaitu nopietnu nevēlamu notikumu, tostarp vismaz ar vienu nāves gadījumu, kurā tas konstatēts, un uz to attiecināms ar sabiedrības veselību saistītais brīdinājums Savienības agrīnās brīdināšanas sistēmā.

               (39)

               Tāpēc dalībvalstīm būtu jāieņem nostāja iekļaut XLR-11 Konvencijas par psihotropajām vielām II tabulā.

               (40)

               Dānijai Pamatlēmums 2004/757/TI un Lēmums 2005/387/TI ir saistošs, un tādēļ tā piedalās šā lēmuma pieņemšanā un piemērošanā.

               (41)

               Īrijai Pamatlēmums 2004/757/TI un Lēmums 2005/387/TI ir saistošs, un tādēļ tā piedalās šā lēmuma pieņemšanā un piemērošanā.

               (42)

               Apvienotajai Karalistei Pamatlēmums 2004/757/TI un Lēmums 2005/387/TI nav saistošs, un tādēļ tā nepiedalās šā lēmuma pieņemšanā, un lēmums tai nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Nostāja, kas dalībvalstīm Savienības vārdā ir jāieņem Narkotisko vielu komisijā tās sešdesmitajā sesijā 2017. gada 13. līdz 17. martā, kad minētā struktūra tiks aicināta pieņemt lēmumus par vielu iekļaušanu sarakstā saskaņā ar 1961. gada Vienoto konvenciju par narkotiskajām vielām, kas grozīta ar 1972. gada protokolu, un 1971. gada Konvenciju par psihotropajām vielām, ir saskaņā ar šā lēmuma pielikumu.
   Nostāju pauž dalībvalstis, kas ir Narkotisko vielu komisijas dalībnieces, kopīgi rīkojoties Savienības interesēs.
   2. pants
   Šis lēmums ir adresēts dalībvalstīm saskaņā ar Līgumiem.

      Briselē, 2017. gada 7. martā

            Padomes vārdā –

            priekšsēdētājs

         L. GRECH

      (1)  Padomes Pamatlēmums 2004/757/TI (2004. gada 25. oktobris), ar ko paredz minimuma noteikumus par noziedzīgu darbību pazīmēm un sodiem narkotisko vielu nelikumīgas tirdzniecības jomā (OV L 335, 11.11.2004., 8. lpp.).

      (2)  Padomes Lēmums 2005/387/TI (2005. gada 10. maijs) par informācijas apmaiņu, riska novērtējumu un kontroli attiecībā uz jaunām psihoaktīvām vielām (OV L 127, 20.5.2005., 32. lpp.).

      PIELIKUMS
      Nostāja, kas Narkotisko vielu komisijas sešdesmitajā sesijā 2017. gada 13. līdz 17. martā jāieņem dalībvalstīm, kas ir Narkotisko vielu komisijas dalībnieces, kopīgi rīkojoties Savienības interesēs attiecībā uz izmaiņām vielu kontroles darbības jomā:

                  1)

                  viela U-47700 ir jāiekļauj 1961. gada Vienotās konvencijas par narkotiskajām vielām, kas grozīta ar 1972. gada protokolu, I tabulā;

                  2)

                  viela butirfentanils ir jāiekļauj 1961. gada Vienotās konvencijas par narkotiskajām vielām, kas grozīta ar 1972. gada protokolu, I tabulā;

                  3)

                  viela 4-MEC (4-metiletkatinons) ir jāiekļauj 1971. gada Konvencijas par psihotropajām vielām II tabulā;

                  4)

                  viela etilons ir jāiekļauj 1971. gada Konvencijas par psihotropajām vielām II tabulā;

                  5)

                  viela pentedrons (α-metilaminovalerofenons) ir jāiekļauj 1971. gada Konvencijas par psihotropajām vielām II tabulā;

                  6)

                  viela etilfenidāts (EPH) ir jāiekļauj 1971. gada Konvencijas par psihotropajām vielām II tabulā;

                  7)

                  viela MPA (metiopropamīns) ir jāiekļauj 1971. gada Konvencijas par psihotropajām vielām II tabulā;

                  8)

                  viela MDMB-CHMICA ir jāiekļauj 1971. gada Konvencijas par psihotropajām vielām II tabulā;

                  9)

                  viela 5F-APINACA (5F-AKB48) ir jāiekļauj 1971. gada Konvencijas par psihotropajām vielām II tabulā;

                  10)

                  viela XLR-11 ir jāiekļauj 1971. gada Konvencijas par psihotropajām vielām II tabulā.


title: Padomes Lēmums (ES) 2016/1224 (2016. gada 18. jūlijs) par to, lai noslēgtu protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai

text:
               28.7.2016

               LV

               Eiropas Savienības Oficiālais Vēstnesis

               L 202/1

         PADOMES LĒMUMS (ES) 2016/1224
   (2016. gada 18. jūlijs)
   par to, lai noslēgtu protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 6. punkta a) apakšpunktu un 218. panta 8. punktu,
   ņemot vērā 2003. gada Pievienošanās aktu un jo īpaši tā 6. panta 2. punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Protokols Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses (turpmāk “protokols”), Savienības un tās dalībvalstu vārdā tika parakstīts 2015. gada 1. aprīlī.

               (2)

               Protokols būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības un tās dalībvalstu vārdā ir apstiprināts protokols Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai. (1)

   2. pants
   Padomes priekšsēdētājs Savienības vārdā sniedz šādu paziņojumu:

      “Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece, un no minētās dienas īsteno visas Eiropas Kopienas tiesības un uzņemas visus tās pienākumus. Tādēļ atsauces uz “Eiropas Kopienu” vai “Kopienu” Eiropas un Vidusjūras reģiona valstu nolīguma un protokola tekstā attiecīgā gadījumā jālasa kā atsauces uz “Eiropas Savienību” vai “Savienību”.”

   3. pants
   Šis lēmums stājas spēkā tā pieņemšanas dienā.

      Briselē, 2016. gada 18. jūlijā

            Padomes vārdā –

            priekšsēdētāja

         F. MOGHERINI

      (1)  Protokols ir pievienots lēmumam par parakstīšanu.


title: 2009/124/EK: Komisijas Lēmums ( 2009. gada 4. februāris ), ar ko ieceļ Kopējā iekšējo cenu noteikšanas foruma iekšējo cenu noteikšanas ekspertu grupas dalībniekus, kas pārstāv privāto sektoru

text:
               13.2.2009

               LV

               Eiropas Savienības Oficiālais Vēstnesis

               L 42/18

      KOMISIJAS LĒMUMS

   (2009. gada 4. februāris),
   ar ko ieceļ Kopējā iekšējo cenu noteikšanas foruma iekšējo cenu noteikšanas ekspertu grupas dalībniekus, kas pārstāv privāto sektoru
   (2009/124/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Komisijas 2006. gada 22. decembra Lēmumu 2007/75/EK, ar ko izveido iekšējo cenu noteikšanas ekspertu grupu (1), kura informē Komisiju par iekšējo cenu noteikšanas nodokļu jautājumiem, un jo īpaši tā 4. pantu,
   ņemot vērā Nodokļu politikas un muitas savienības ģenerāldirektorāta tīmekļa vietnē 2006. gada 22. decembrī publicēto uzaicinājumu pieteikties uz uzņēmēju pārstāvju un priekšsēdētāja vietām Kopējā iekšējo cenu noteikšanas forumā,
   ņemot vērā Komisijas 2007. gada 12. aprīļa Lēmumu 2007/233/EK par privātā sektora pārstāvju iecelšanu Kopējā iekšējo cenu noteikšanas foruma iekšējo cenu noteikšanas ekspertu grupā (2) uz atjaunojamu 2 gadu pilnvaru termiņu,
   tā kā:

               (1)

               Saskaņā ar Lēmuma 2007/75/EK 4. pantu Komisija ieceļ priekšsēdētāju un augstākais piecpadsmit speciālistus no privātā sektora, kam ir pieredze un kas ir kompetenti iekšējo cenu noteikšanas jautājumos.

               (2)

               Privātā sektora pārstāvju pilnvaru termiņš Kopējā iekšējo cenu noteikšanas forumā beidzas 2009. gada 28. februārī. Tāpēc ir jāieceļ aizstājējs vienam foruma dalībniekam un jāatjauno priekšsēdētāja un citu dalībnieku pilnvaru termiņš.

               (3)

               Kopējā iekšējo cenu noteikšanas foruma dalībnieki jāieceļ uz diviem gadiem, sākot no 2009. gada 1. marta,

         IR NOLĒMUSI ŠĀDI.
   1. pants
   Ar šo Komisija uz diviem gadiem ieceļ priekšsēdētāju un 15 pielikumā minētos privātā sektora pārstāvjus par Kopējā iekšējo cenu noteikšanas foruma ekspertu grupas dalībniekiem.
   2. pants
   Šis lēmums stājas spēkā 2009. gada 1. martā.

      Briselē, 2009. gada 4. februārī

            Komisijas vārdā —

            nodokļu uzlikšanas un muitas savienības ģenerāldirektors

         Robert VERRUE

      (1)  OV L 32, 6.2.2007., 189. lpp.

      (2)  OV L 100, 17.4.2007., 25. lpp.

      PIELIKUMS
      Atkārtoti ieceltais priekšsēdētājs

         Bruno GIBERT

         Dalībnieki, kas pārstāv privāto sektoru

      Atkārtoti ieceltie dalībnieki

         Dirk VAN STAPPEN

         Isabel VERLINDEN

         Svetla MARINOVA

         Werner STUFFER

         Heinz-Klaus KROPPEN

         Kennet PETTERSSON

         Sabine WAHL

         Guglielmo MAISTO

         Guy KERSCH

         Theo KEIJZER

         Monique VAN HERKSEN

         Eduardo GRACIA

         Michael SUFRIN

         Nicholas DEE

      Jaunais dalībnieks

         Andrea BONZANO


title: Izpildu Komitejas lēmums (1999. gada 28. aprīlis) par šaujamieroču nelikumīgu tirdzniecību (SCH/Com–ex (99) 10)

text:
Svarīgs juridisks paziņojums

|

41999D0010

Oficiālais Vēstnesis L 239 , 22/09/2000 Lpp. 0469 - 0473

		Izpildu Komitejas lēmums(1999. gada 28. aprīlis)par šaujamieroču nelikumīgu tirdzniecību(SCH/Com–ex (99) 10)IZPILDU KOMITEJA,ņemot vērā Šengenas Līguma īstenošanas konvencijas 132. pantu,ņemot vērā iepriekšminētās konvencijas 9. pantu,IR PIEŅĒMUSI ŠO LĒMUMU.Turpmāk Līgumslēdzējas Puses katru gadu līdz 31. jūlijam iesniedz katra savu gada pārskatu par iepriekšējo gadu par šaujamieroču nelikumīgu tirdzniecību, par pamatu izmantojot dokumentam SCH/I–ar (98) 32 pievienoto kopīgo tabulu statistikas apkopošanai.Luksemburgā, 1999. gada 28. aprīlīPriekšsēdētājsC. H. Schapper--------------------------------------------------SCH/I–Ar (98) 32PIELIKUMS+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


title: Padomes Lēmums (ES) 2017/225 (2017. gada 7. februāris) par to, lai Savienības vārdā noslēgtu Nolīgumu starp Eiropas Savienību un Tuvalu par īstermiņa uzturēšanās vīzu režīma atcelšanu

text:
               10.2.2017

               LV

               Eiropas Savienības Oficiālais Vēstnesis

               L 35/1

         PADOMES LĒMUMS (ES) 2017/225
   (2017. gada 7. februāris)
   par to, lai Savienības vārdā noslēgtu Nolīgumu starp Eiropas Savienību un Tuvalu par īstermiņa uzturēšanās vīzu režīma atcelšanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 77. panta 2. punkta a) apakšpunktu saistībā ar 218. panta 6. punkta otrās daļas a) apakšpunkta v) punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Komisija Savienības vārdā ir risinājusi sarunas ar Tuvalu par nolīgumu par īstermiņa uzturēšanās vīzu režīma atcelšanu (“nolīgums”).

               (2)

               Saskaņā ar Padomes Lēmumu (ES) 2016/1342 (2) nolīgums ir ticis parakstīts un tiek provizoriski piemērots no 2016. gada 1. jūlija.

               (3)

               Ar nolīgumu izveido Apvienoto ekspertu komiteju nolīguma pārvaldībai. Savienību minētajā Apvienotajā komitejā pārstāv Komisija, kurai palīdz dalībvalstu pārstāvji.

               (4)

               Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (3); tādēļ Apvienotā Karaliste nepiedalās šā lēmuma pieņemšanā un Apvienotajai Karalistei šis lēmums nav saistošs un nav jāpiemēro.

               (5)

               Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (4); tādēļ Īrija nepiedalās šā lēmuma pieņemšanā un Īrijai šis lēmums nav saistošs un nav jāpiemēro.

               (6)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums starp Eiropas Savienību un Tuvalu par īstermiņa uzturēšanās vīzu režīma atcelšanu.
   2. pants
   Padomes priekšsēdētājs Savienības vārdā sniedz nolīguma 8. panta 1. punktā paredzēto paziņojumu (5).
   3. pants
   Komisija, kurai palīdz dalībvalstu pārstāvji, pārstāv Savienību Apvienotajā ekspertu komitejā, kas izveidota saskaņā ar nolīguma 6. pantu.
   4. pants
   Šis lēmums stājas spēkā tā pieņemšanas dienā.

      Briselē, 2017. gada 7. februārī

            Padomes vārdā –

            priekšsēdētājs

         L. GRECH

      (1)  Piekrišana sniegta 2016. gada 1. decembrī.

      (2)  Padomes Lēmums (ES) 2016/1342 (2016. gada 24. jūnijs) par to, lai Eiropas Savienības vārdā parakstītu un provizoriski piemērotu Nolīgumu starp Eiropas Savienību un Tuvalu par īstermiņa uzturēšanās vīzu režīma atcelšanu (OV L 213, 6.8.2016., 1. lpp.).

      (3)  Padomes Lēmums 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (OV L 131, 1.6.2000., 43. lpp.).

      (4)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).

      (5)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: 2006/843/EK: Eiropas Parlamenta Lēmums ( 2006. gada 27. aprīlis ) par Eiropas Jūras drošības aģentūras pārskatu slēgšanu attiecībā uz 2004. finanšu gadu

text:
               6.12.2006

               LV

               Eiropas Savienības Oficiālais Vēstnesis

               L 340/124

         EIROPAS PARLAMENTA LĒMUMS
   (2006. gada 27. aprīlis)
   par Eiropas Jūras drošības aģentūras pārskatu slēgšanu attiecībā uz 2004. finanšu gadu
   (2006/843/EK)
   EIROPAS PARLAMENTS,

               —

               ņemot vērā Eiropas Jūras drošības aģentūras 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Jūras drošības aģentūras 2004. finanšu gada pārskatiem ar Aģentūras atbildēm (2),

               —

               ņemot vērā Padomes 2006. gada 14. marta ieteikumu (5972/2006 – C6-0093/2006),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 2002. gada 27. jūnija Regulu (EK) Nr. 1406/2002, ar ko izveido Eiropas Jūras drošības aģentūru, un it īpaši tās 19. pantu (4),

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A6-0103/2006),

               1.

               atzīmē šādus skaitļus Eiropas Jūras drošības aģentūras pārskatos par 2004. un 2003. finanšu gadu;
               Ieņēmumu un izdevumu pārskats par 2004. un 2003. finanšu gadu

                           (EUR 1000)

                           2004

                           2003  (6)

                           Ieņēmumi

                           Kopienas subsīdijas

                           12 800

                           2 630

                           Citi ieņēmumi

                           5

                           2

                              Budžeta ieņēmumi kopā (a)

                              12 805

                              2 632

                           Izdevumi

                           Personāls – budžeta I sadaļa

                           Maksājumi

                           3 594

                           647

                           Pārnestās apropriācijas

                           143

                           66

                           Administrācija – budžeta II sadaļa

                           Maksājumi

                           635

                           238

                           Pārnestās apropriācijas

                           684

                           315

                           Pamatdarbības – budžeta III sadaļa

                           Maksājumi

                           437

                           13

                           Pārnestās apropriācijas

                           2 074

                           155

                              Budžeta izdevumi kopā (b)

                              7 567

                              1 434

                              Atlikums (c = a – b)

                              5 238

                              1 198

                           Pārnestās un atceltās apropriācijas

                           251

                           —

                           Valūtas kursa atšķirības

                           - 1

                           0

                              Budžeta izpildes atlikums finanšu gadam (d)

                              5 488

                              1 198

                           Izmaiņas automātiskos apropriāciju pārnesumos un saņemamos faktūrrēķinos

                           2 089

                           399

                           Izmaiņas finanšu gada ieguldījumos

                           242

                           11

                           Izmaiņas parādsaistībās (Komisija)

                           - 5 489

                           - 1 198

                           Finanšu gada amortizācija

                           - 43

                           - 3

                           Izmaiņas avansos piegādātajiem

                           56

                           —

                              Finanšu gada ekonomisko korekciju izpilde (e)

                              2 343

                              407

               2.

               apstiprina Eiropas Jūras drošības aģentūras pārskatu slēgšanu attiecībā uz 2004. finanšu gadu;

               3.

               uzdod priekšsēdētājam nosūtīt šo lēmumu Eiropas Jūras drošības aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV C 269, 28.10.2005., 9. lpp.

      (2)  OV C 332, 28.12.2005., 30. lpp.

      (3)  OV L 248, 16.9.2002., 1. lpp.

      (4)  OV L 208, 5.8.2002., 1. lpp Regulā jaunākie grozījumi izdarīti ar Regulu (EK) Nr. 724/2004 (OV L 129, 29.4.2004., 1. lpp.).

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).

      (6)  Dati par 2003. finanšu gadu ir koriģēti, lai atbilstu uzkrājumu grāmatvedības principam.NB: Kopsummas var atšķirties noapaļošanas dēļ.
    ---documentbreak---

               6.12.2006

               LV

               Eiropas Savienības Oficiālais Vēstnesis

               L 340/126

         EIROPAS PARLAMENTA REZOLŪCIJA
   ar komentāriem, kuri ir neatņemama daļa no lēmuma par Eiropas Jūras drošības aģentūras 2004. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Jūras drošības aģentūras 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Jūras drošības aģentūras 2004. finanšu gada pārskatiem ar Aģentūras atbildēm (2),

               —

               ņemot vērā Padomes 2006. gada 14. marta ieteikumu (5972/2006 — C6-0093/2006),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 2002. gada 27. jūnija Regulu (EK) Nr. 1406/2002, ar ko izveido Eiropas Jūras drošības aģentūru, un it īpaši tās 19. pantu (4),

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A6-0103/2006),

               A.

               tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par finanšu gadu, kas beidzās 2004. gada 31. decembrī, ir uzticami un ka notikušie darījumi kopumā ir likumīgi un pareizi,

               B.

               tā kā Revīzijas palāta ir norādījusi, ka tā ir guvusi pamatotu pārliecību par visām aģentūrām, izņemot atrunas, ko tā par 2004. finanšu gadu skaidri formulējusi attiecībā uz Eiropas Rekonstrukcijas aģentūru, Eiropas Profesionālās izglītības attīstības centru, Eiropas Izglītības fondu, Eiropas Rasisma un ksenofobijas uzraudzības centru un Eiropas Pārtikas nekaitīguma iestādi,

               1.

               atgādina, ka saskaņā ar Finanšu regulas 185. pantu Parlaments sniedz apstiprinājumu par to struktūru budžeta izpildi, ko izveidojušas Kopienas un kas ir juridiskas personas, kuras faktiski saņem dotācijas no budžeta; tomēr norāda, ka ne visas šīs struktūras pilnībā vai pat daļēji finansē ar dotācijām no budžeta; uzsver, ka lēmums par budžeta izpildes apstiprināšanu tādējādi attiecas uz finansējumu, ko šīs struktūras saņem gan no budžeta, gan no citiem avotiem; uzskata par nepieņemamu, ka dažas no Eiropas Savienības izveidotajām struktūrām ir atbildīgas par to ieņēmumu izlietojumu, ko tās saņem no avotiem, kas nav budžets, taču citas struktūras, kuras nesaņem dotācijas no budžeta, par to nav atbildīgas; apstiprina principu, saskaņā ar kuru Parlaments apstiprina ikvienas Kopienas aģentūras budžeta izpildi neatkarīgi no tā, vai tā saņem dotācijas vai ne, pat tad, ja saskaņā ar tās izveidošanas tiesību aktu iesaistās cita budžeta izpildes apstiprinātāja iestāde; uzskata, ka ir jāpārskata visi teksti, kas ir pretrunā ar šo principu;

               2.

               uzskata, ka Revīzijas palātas ziņojumā dotā 1. tabula, kuru pirmo reizi ieviesa 2003. gada budžeta izpildes apstiprinājuma procedūrā un kurā ir apkopotas aģentūras pilnvaras, pienākumi, vadība, resursi, darbība un sniegtie pakalpojumi, ir ļoti noderīga; atzīmē, ka 1. tabulā doto informāciju ir sniegusi aģentūra; aicina Revīzijas palātu pārbaudīt 1. tabulas saturu;

               3.

               uzsver, ka aģentūrām ir ne tikai jāizlieto līdzekļi atbilstoši, bet arī jācenšas tie izlietot cik vien iespējams lietderīgi un efektīvi; aicina Revīzijas palātu apsvērt iespēju paplašināt tās konkrētos gada ziņojumus par aģentūrām, lai iekļautu izvērtējumu par darbības rezultātiem un mērķu sasniegšanu; šajā sakarā saskaņā ar rezolūcijām par 2003. gada budžeta izpildes apstiprināšanu uzstāj, lai tiktu ņemti vērā šādi jautājumi: pēc iespējas jāizvairās no dubulta darba aģentūrās un jāprecizē pasākumi, kas paredzēti, lai uzlabotu pārredzamību un saziņu ar sabiedrību, kā arī jāprecizē Kopienas pozitīvas rīcības pasākumi visos darbā pieņemšanas, apmācības un pienākumu sadales līmeņos;

               4.

               atzīmē, ka Kopienas aģentūrām ne vienmēr ir labs tēls un atspoguļojums presē un ka daudzas no tām nav pelnījušas šo negatīvo tēlu; norāda, ka, izmantojot piemērotus līdzekļus, lai cik bieži vien vajadzīgs skaidrotu šo aģentūru pastāvēšanas iemeslus un to sasniegumus, jāpanāk, lai ES pilsoņi to apzinātos; aicina Komisiju šajā nolūkā rīkoties, izmantojot līdzekļus, ko tā uzskata par vajadzīgiem;

               5.

               atzīmē, ka Eiropas Savienības paplašināšanās 2004. gadā dažādos veidos ir ietekmējusi Kopienas aģentūru struktūru un darbības mehānismu un ka vairākas no tām uz šo ietekmi ir norādījušas savos darbības pārskatos, it īpaši vēršot uzmanību uz administratīvo darbinieku skaita pieaugumu; aicina Komisiju izvērtēt patiesās vai iespējamās grūtības un ieteikt vajadzīgās reglamentējošās izmaiņas;

               6.

               atzīmē, ka Komisija ir apņēmusies saskaņot ģenerāldirektorātu sniegto darbības pārskatu noformēšanas veidu; aicina izmantot līdzīgu pieeju attiecībā uz Kopienas aģentūru darbības pārskatiem, kas satura ziņā ir ļoti atšķirīgi; aicina Komisiju Kopienas aģentūrām norādīt informāciju un darbības indikatorus, kas tām ir jāsniedz;

               7.

               atzinīgi vērtē to, ka Revīzijas palāta konstatēja, ka Eiropas Aviācijas drošības aģentūras 2004. gada pārskati ir uzticami un ka notikušie darījumi kopumā ir likumīgi un pareizi;

               8.

               uzsver, ka aģentūrai budžetā ir skaidri jānodala saistību un maksājumu apropriācijas; ar gandarījumu atzīmē, ka aģentūra sadarbojas ar Komisiju, lai sagatavotu atbilstošus budžeta datu izklāsta paraugus, un cer, ka turpmāk budžets tiks iesniegts atbilstošā formā;

               9.

               atzīmē 2004. gada budžeta zemo izpildes līmeni un lielo pārnesto apropriāciju apjomu; atzīmē, ka aģentūra to skaidroja ar to, ka tika novēloti izsludināti uzaicinājumi uz konkursu nepietiekama vadošo darbinieku skaita dēļ; cer, ka problēma ar personāla komplektēšanu ir atrisināta;

               10.

               atzīmē, ka Revīzijas palāta ir konstatējusi vairākus trūkumus iekšējās kontroles sistēmā; ar gandarījumu atzīmē pasākumus, ko aģentūra veikusi, lai uzlabotu iekšējās kontroles sistēmu un turpmāk izvairītos no šādām problēmām;

               11.

               pauž nožēlu par to, ka jūras piesārņojuma novēršanas pasākumiem piešķirto apropriāciju izlietojums ir mazs – ir izlietoti tikai EUR 200 000 no pieejamajiem EUR 700 000 gan saistību, gan maksājumu apropriācijās, un tas ir 28 %; atgādina, ka piesārņojuma novēršanas pasākumi ir aģentūras darbības galvenais virziens, un pieprasa, lai turpmāk pieejamie līdzekļi tiktu izmantoti efektīvi;

               12.

               atzīmē, ka Kopienas subsīdija aģentūrai ir palielinājusies no EUR 2 630 000 2003. gadā līdz EUR 12 800 000 2004. gadā un ka 2004. gadā aģentūra izdevumiem ir izlietojusi mazāk nekā 60 % no piešķirtās subsīdijas;

               13.

               aicina Komisiju palīdzēt aģentūrām cik vien iespējams precīzi ievērot darba plānu, par ko ir panākta vienošanās gadu iepriekš, lai varētu pienācīgi ieplānot un īstenot darbības un it īpaši lai izvairītos no būtiskām pēdējā brīža izmaiņām darba apjomā;

               14.

               aicina Komisiju uzlabot sinerģiju starp aģentūrām, efektīvāk sadarbojoties, izvairoties no darba dublēšanās un novēršot trūkumus, it īpaši attiecībā uz tādām kopīgām jomām kā apmācība, Kopienas politikas nostādņu visaptveroša īstenošana, jaunāko pārvaldības sistēmu izmantošana un problēmu risināšana saistībā ar pārdomātu budžeta pārvaldību.

      (1)  OV C 269, 28.10.2005., 9. lpp.

      (2)  OV C 332, 28.12.2005., 30. lpp.

      (3)  OV L 248, 16.9.2002., 1. lpp.

      (4)  OV L 208, 5.8.2002., 1. lpp Regulā jaunākie grozījumi izdarīti ar Regulu (EK) Nr. 724/2004 (OV L 129, 29.4.2004., 1. lpp.).

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).


title: Padomes Lēmums (KĀDP) 2017/347 (2017. gada 27. februāris), ar ko pagarina pilnvaru termiņu Eiropas Savienības īpašajam pārstāvim Bosnijā un Hercegovinā

text:
               28.2.2017

               LV

               Eiropas Savienības Oficiālais Vēstnesis

               L 50/70

         PADOMES LĒMUMS (KĀDP) 2017/347
   (2017. gada 27. februāris),
   ar ko pagarina pilnvaru termiņu Eiropas Savienības īpašajam pārstāvim Bosnijā un Hercegovinā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 33. pantu un 31. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2015. gada 19. janvārī pieņēma Lēmumu (KĀDP) 2015/77 (1), ar ko Lars-Gunnar WIGEMARK kungu iecēla par Eiropas Savienības īpašo pārstāvi (ESĪP) Bosnijā un Hercegovinā. ESĪP pilnvaru termiņš beigsies 2017. gada 28. februārī.

               (2)

               ESĪP pilnvaru termiņš būtu jāpagarina vēl par 16 mēnešiem.

               (3)

               ESĪP pilnvaras īstenos situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Eiropas Savienības īpašais pārstāvis
   ESĪP Bosnijā un Hercegovinā Lars-Gunnar WIGEMARK kunga pilnvaru termiņš tiek pagarināts līdz 2018. gada 30. jūnijam. Padome, pamatojoties uz Politikas un drošības komitejas (PDK) novērtējumu un Savienības Augstā pārstāvja ārlietās un drošības politikas jautājumos (AP) priekšlikumu, var nolemt ESĪP pilnvaras izbeigt agrāk.
   2. pants
   Politikas mērķi
   1.   ESĪP pilnvaru pamatā ir šādi Savienības politikas mērķi Bosnijā un Hercegovinā:

               a)

               stabilizācijas un asociācijas procesa turpmāka virzība;

               b)

               stabila, dzīvotspējīga, miermīlīga, etniski daudzveidīga un vienota Bosnija un Hercegovina, kas miermīlīgi sadarbojas ar kaimiņvalstīm; un

               c)

               nodrošināt, ka Bosnija un Hercegovina neatgriezeniski virzās uz dalību Savienībā.

         2.   Savienība arī turpinās atbalstīt to, ka Bosnijā un Hercegovinā tiek īstenots Vispārējais pamatlīgums par mieru (GFAP).
   3. pants
   Pilnvaras
   Lai sasniegtu politikas mērķus, ESĪP ir pilnvarots:

               a)

               piedāvāt Savienības konsultācijas un veicināt politisko procesu, jo īpaši, sekmējot dialogu starp dažādiem pārvaldes līmeņiem;

               b)

               nodrošināt Savienības darbību saskaņotību un konsekvenci;

               c)

               veicināt politisko, ekonomisko un Eiropas prioritāšu virzību, jo īpaši, sekmējot koordinācijas mehānisma ES jautājumos īstenošanu un Reformu programmas turpmāku īstenošanu;

               d)

               pārraudzīt un konsultēt Bosnijas un Hercegovinas izpildiestādes un likumdošanas iestādes visos pārvaldes līmeņos un nodrošināt saziņu ar Bosnijas un Hercegovinas iestādēm un politiskajām partijām;

               e)

               nodrošināt Savienības centienu īstenošanu visās darbībās tiesiskuma jomā un drošības sektora reformas jomā, veicināt Savienības centienu apkarot organizēto noziedzību un korupciju, kā arī terorismu, vispārēju Savienības koordināciju un nodrošināt tiem vietēju politisku virzību, kā arī šajā saistībā pēc vajadzības sniegt AP un Komisijai izvērtējumus un konsultācijas;

               f)

               atbalstīt stiprāku un efektīvāku Bosnijas un Hercegovinas krimināltiesiskās sistēmas un policijas saskarsmi, kā arī atbalstīt iniciatīvas, kuru mērķis ir stiprināt tiesu iestāžu efektivitāti un neatkarību, jo īpaši strukturēto dialogu par tiesiskumu;

               g)

               neskarot militāro komandķēdi, sniegt ES spēku komandierim politiskas konsultācijas par militāriem jautājumiem, kas saistīti ar vietējo politisko situāciju, jo īpaši attiecībā uz sensitīvām operācijām, un par attiecībām ar vietējām iestādēm un vietējiem plašsaziņas līdzekļiem, un sniegt ieguldījumu konsultācijās par EUFOR/ALTHEA stratēģisko pārskatu; apspriesties ar ES spēku komandieri pirms tādu politisku darbību veikšanas, kas varētu ietekmēt drošības situāciju, un koordinēt rīcību attiecībā uz saskaņotām ziņām vietējām iestādēm un citām starptautiskām organizācijām;

               h)

               koordinēt un īstenot Savienības centienus sniegt Bosnijas un Hercegovinas sabiedrībai informāciju par ES jautājumiem;

               i)

               veicināt ES integrācijas procesu, īstenojot mērķtiecīgu publisko diplomātiju un ES informācijas izplatīšanas pasākumus, kas paredzēti, lai nodrošinātu, ka Bosnijas un Hercegovinas sabiedrība labāk izprot un atbalsta ar ES saistītus jautājumus, tostarp iesaistot vietējos pilsoniskās sabiedrības pārstāvjus;

               j)

               veicināt to, ka Bosnijā un Hercegovinā attīstās un nostiprinās cilvēktiesību un pamatbrīvību ievērošana saskaņā ar ES cilvēktiesību politiku un ES pamatnostādnēm cilvēktiesību jautājumos;

               k)

               sadarboties ar atbilstīgām Bosnijas un Hercegovinas iestādēm attiecībā uz to pilnīgu sadarbību ar Starptautisko Kara noziegumu tribunālu bijušajai Dienvidslāvijai (ICTY);

               l)

               saskaņā ar ES integrācijas procesu sniegt konsultācijas un palīdzību politiskam dialogam par nepieciešamajām konstitucionālajām un atbilstīgām likumdošanas izmaiņām, veicināt un pārraudzīt to;

               m)

               uzturēt ciešu saziņu un rūpīgi apspriesties ar Augsto pārstāvi Bosnijā un Hercegovinā un ar citām attiecīgām starptautiskām organizācijām, kas darbojas valstī; šajā ziņā informēt Padomi par diskusijām uz vietas attiecībā uz starptautiskās sabiedrības, tostarp Augstā pārstāvja biroja, klātbūtni valstī;

               n)

               pēc vajadzības sniegt AP konsultācijas par fiziskām vai juridiskām personām, kam varētu piemērot ierobežojošus pasākumus saistībā ar situāciju Bosnijā un Hercegovinā;

               o)

               neskarot piemērojamās komandķēdes, palīdzēt nodrošināt, ka visi Savienības instrumenti uz vietas tiek izmantoti saskaņoti, lai sasniegtu Savienības politikas mērķus.

         4. pants
   Pilnvaru īstenošana
   1.   ESĪP ir atbildīgs par pilnvaru īstenošanu, rīkojoties AP pakļautībā.
   2.   PDK uztur privileģētus sakarus ar ESĪP un ir galvenais ESĪP kontaktpunkts saziņā ar Padomi. PDK saskaņā ar savām pilnvarām, neskarot AP pilnvaras, sniedz ESĪP stratēģiskas norādes un politisku virzību.
   3.   ESĪP strādā ciešā sadarbībā ar Eiropas Ārējās darbības dienestu (EĀDD) un tā attiecīgajām nodaļām.
   5. pants
   Finansējums
   1.   Finanšu atsauces summa, kas paredzēta, lai segtu izdevumus saistībā ar ESĪP pilnvarām laikposmam no 2017. gada 1. marta līdz 2018. gada 30. jūnijam ir EUR 7 690 000.
   2.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam. Fizisku un juridisku personu dalība procedūrās, ar ko ESĪP piešķir iepirkuma līgumu slēgšanas tiesības, ir bez ierobežojumiem. Turklāt ESĪP iegādātajām precēm netiek piemēroti izcelsmes noteikumi.
   3.   Izdevumus pārvalda saskaņā ar ESĪP un Komisijas noslēgtu līgumu. ESĪP sniedz Komisijai pārskatu par visiem izdevumiem.
   6. pants
   Komandas izveide un sastāvs
   1.   Darbā pie ESĪP norīko īpaši atlasītu personālu, lai palīdzētu ESĪP īstenot pilnvaras un veicināt saskaņotību, publicitāti un efektivitāti visā Savienības darbībā Bosnijā un Hercegovinā. ESĪP saskaņā ar ESĪP pilnvarām un atbilstīgajiem piešķirtajiem finanšu līdzekļiem ir atbildīgs par komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP operatīvi informē Padomi un Komisiju par komandas sastāvu.
   2.   Dalībvalstis, Savienības iestādes un EĀDD var ierosināt personāla norīkošanu darbā pie ESĪP. Šāda norīkota personāla atalgojumu maksā, attiecīgi, nosūtītāja dalībvalsts, nosūtītāja Savienības iestāde vai EĀDD. Darbā pie ESĪP var nosūtīt arī ekspertus, ko dalībvalstis ir norīkojušas darbā Savienības iestādēs vai EĀDD. Starptautiskajiem personāla līgumdarbiniekiem ir kādas dalībvalsts valstspiederība.
   3.   Viss norīkotais personāls turpina būt attiecīgi nosūtītājas dalībvalsts, nosūtītājas Savienības iestādes vai EĀDD administratīvā pakļautībā, un tas veic savus pienākumus un rīkojas ESĪP pilnvaru interesēs.
   7. pants
   ESĪP un ESĪP personāla privilēģijas un imunitāte
   Par privilēģijām, imunitāti un citām garantijām, kas vajadzīgas ESĪP misijas veikšanai un sekmīgai norisei un ESĪP personāla locekļiem, attiecīgi vienojas ar uzņēmējām pusēm. Šajā nolūkā dalībvalstis un EĀDD sniedz visu vajadzīgo atbalstu.
   8. pants
   ES klasificētās informācijas drošība
   ESĪP un ESĪP komandas locekļi ievēro drošības principus un minimālos standartus, kas noteikti Padomes Lēmumā 2013/488/ES (2).
   9. pants
   Piekļuve informācijai un apgādes atbalsts
   1.   Dalībvalstis, Komisija un Padomes Ģenerālsekretariāts nodrošina, ka ESĪP var piekļūt jebkurai atbilstīgai informācijai.
   2.   Savienības delegācija un/vai dalībvalstis attiecīgos gadījumos nodrošina apgādes atbalstu reģionā.
   10. pants
   Drošība
   Saskaņā ar Savienības politiku par tāda personāla drošību, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar ESĪP pilnvarām un pamatojoties uz drošības situāciju viņa atbildībā esošajā teritorijā, veic visus praktiski iespējamos pasākumus visa ESĪP tiešā pakļautībā esošā personāla drošībai, jo īpaši:

               a)

               izstrādājot konkrētu drošības plānu, kura pamatā ir EĀDD norādes un kurā ietverti konkrēti fiziski, organizatoriski un procesuāli drošības pasākumi, reglamentējot to, kā tiek pārvaldīta personāla droša pārvietošanās uz viņa atbildībā esošo teritoriju un droša pārvietošanās tajā, kā arī reglamentējot drošības incidentu pārvaldību, tostarp ārkārtas situāciju plānu un evakuācijas plānu;

               b)

               nodrošinot, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem viņa atbildībā esošajā teritorijā;

               c)

               nodrošinot, ka visi ESĪP komandas locekļi, ko izvieto ārpus Savienības, tostarp vietējie līgumdarbinieki, pirms vai tūlīt pēc ierašanās viņa atbildībā esošajā teritorijā ir piedalījušies atbilstīgā drošības apmācībā, kuras pamatā ir riska izvērtējuma pakāpe, ko minētajai teritorijai piešķīris EĀDD;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāriem drošības izvērtējumiem, un – saistībā ar progresa ziņojumu un pārskata ziņojumu par pilnvaru īstenošanu – rakstiski ziņojot Padomei, AP un Komisijai par šo ieteikumu īstenošanu un citiem drošības jautājumiem.

         11. pants
   Ziņojumi
   ESĪP regulāri sniedz mutiskus un rakstiskus ziņojumus AP un PDK. Vajadzības gadījumā ESĪP ziņojumus sniedz arī Padomes darba grupām. Regulāros ziņojumus izsūta, izmantojot COREU tīklu. ESĪP var sniegt ziņojumus Ārlietu padomei. Saskaņā ar Līguma 36. pantu ESĪP var tikt iesaistīts Eiropas Parlamenta informēšanā.
   12. pants
   Koordinācija
   1.   Lai sasniegtu Savienības politikas mērķus, ESĪP veicina Savienības darbību vienotību, saskaņotību un efektivitāti un palīdz nodrošināt to, lai visi Savienības instrumenti un dalībvalstu darbības tiktu veiktas konsekventi. ESĪP darbības tiek koordinētas ar Komisijas darbībām, kā arī attiecīgā gadījumā ar darbībām, ko reģionā veic citi ESĪP. ESĪP regulāri sniedz informatīvus ziņojumus dalībvalstu pārstāvniecībām un Savienības delegācijām.
   2.   Misijas norises vietā tiek uzturēta cieša saikne ar reģionā strādājošiem dalībvalstu pārstāvniecību vadītājiem un Savienības delegāciju vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP uztur saikni arī ar norises vietā esošajiem starptautiskiem un reģionāliem dalībniekiem un jo īpaši cieši sadarbojas ar Augsto pārstāvi Bosnijā un Hercegovinā.
   3.   Atbalstot Savienības krīzes pārvarēšanas operācijas, ESĪP kopā ar citiem norises vietā esošajiem Savienības dalībniekiem uzlabo veidu, kādā minētie Savienības dalībnieki izplata informāciju un apmainās ar to, lai panāktu augstu līmeni situācijas kopējā izpratnē un izvērtējumā.
   13. pants
   Palīdzība saistībā ar prasībām
   ESĪP un ESĪP personāls palīdz, nodrošinot elementus reaģēšanai uz jebkādām prasībām un pienākumiem, kas izriet no iepriekšējo ESĪP Bosnijā un Hercegovinā pilnvarām, un šādiem nolūkiem sniedz administratīvu palīdzību un piekļuvi attiecīgiem dokumentiem.
   14. pants
   Pārskatīšana
   Šā lēmuma īstenošanu un tā saderību ar citām Savienības darbībām reģionā regulāri pārskata. ESĪP līdz 2017. gada 30. septembrim iesniedz Padomei, AP un Komisijai progresa ziņojumu un līdz 2018. gada 31. martam – visaptverošu ziņojumu par pilnvaru īstenošanu.
   15. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2017. gada 27. februārī

            Padomes vārdā –

            priekšsēdētājs

         K. MIZZI

      (1)  Padomes Lēmums (KĀDP) 2015/77 (2015. gada 19. janvāris), ar ko ieceļ Eiropas Savienības īpašo pārstāvi Bosnijā un Hercegovinā (OV L 13, 20.1.2015., 7. lpp.).

      (2)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).


title: 2011/578/ES: Eiropas Parlamenta Lēmums ( 2011. gada 10. maijs ) par Eiropas Vides aģentūras 2009. finanšu gada budžeta izpildes apstiprināšanu#Eiropas Parlamenta Rezolūcija ( 2011. gada 10. maijs ), ar konstatējumiem, kas ir neatņemama daļa no Lēmuma par Eiropas Vides aģentūras 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/155

         EIROPAS PARLAMENTA LĒMUMS
   (2011. gada 10. maijs)
   par Eiropas Vides aģentūras 2009. finanšu gada budžeta izpildes apstiprināšanu
   (2011/578/ES)
   EIROPAS PARLAMENTS,

               —

               ņemot vērā Eiropas Vides aģentūras 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Vides aģentūras 2009. finanšu gada pārskatiem, ar Aģentūras atbildēm (1),

               —

               ņemot vērā Padomes 2011. gada 15. februāra ieteikumu (05892/2011 – C7-0052/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 1990. gada 7. maija Regulu (EEK) Nr. 1210/90, ar ko izveido Eiropas Vides aģentūru un Eiropas Vides informācijas un novērojumu tīklu (3), un jo īpaši tās 13. pantu,

               —

               ņemot vērā Padomes 2009. gada 23. aprīļa Regulu (EK) Nr. 401/2009 par Eiropas Vides aģentūru un Eiropas Vides informācijas un novērojumu tīklu (4), un jo īpaši tās 13. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0122/2011),

               1.

               sniedz Eiropas Vides aģentūras izpilddirektorei apstiprinājumu par aģentūras 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Vides aģentūras izpilddirektorei, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 58. lpp.

      (2)  OV L 248, 16.9.2002., 1. lpp.

      (3)  OV L 120, 11.5.1990., 1. lpp.

      (4)  OV L 126, 21.5.2009., 13. lpp.

      (5)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2011. gada 10. maijs),
      ar konstatējumiem, kas ir neatņemama daļa no Lēmuma par Eiropas Vides aģentūras 2009. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Vides aģentūras 2009. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Vides aģentūras 2009. finanšu gada pārskatiem, ar Aģentūras atbildēm (1),

                  —

                  ņemot vērā Padomes 2011. gada 15. februāra ieteikumu (05892/2011 – C7-0052/2011),

                  —

                  ņemot vērā EK līguma 276. pantu un Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Padomes 1990. gada 7. maija Regulu (EEK) Nr. 1210/90, ar ko izveido Eiropas Vides aģentūru un Eiropas Vides informācijas un novērojumu tīklu (3), un jo īpaši tās 13. pantu,

                  —

                  ņemot vērā Padomes 2009. gada 23. aprīļa Regulu (EK) Nr. 401/2009 par Eiropas Vides aģentūru un Eiropas Vides informācijas un novērojumu tīklu (4), un jo īpaši tās 13. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0122/2011),

                  A.

                  tā kā Revīzijas palāta ir norādījusi – tā ir guvusi pamatotu pārliecību par to, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā 2010. gada 5. maijā Parlaments sniedza Eiropas Vides aģentūras izpilddirektorei apstiprinājumu par aģentūras 2008. finanšu gada budžeta izpildi (6) un lēmumam par budžeta izpildes apstiprināšanu pievienotajā rezolūcijā cita starpā:

                              —

                              aicināja Aģentūru arī turpmāk regulāri (t.i., reizi piecos gados) veikt neatkarīgu ārēju novērtējumu, pamatojoties uz izveides Regulu (EEK) Nr. 1210/90 un valdes pieņemtajām darba programmām,

                              —

                              norādīja uz Revīzijas palātas konstatējumu, ka saistībā ar Aģentūras nomāto telpu pārveidošanas darbu līgumu būtu bijis jāorganizē konkurss, nevis vienkārši jāsamaksā par pakalpojumu sniegšanu uzņēmumam, kuru izvēlējās ēkas īpašnieki,

                              —

                              atzina, ka Aģentūra ir īstenojusi deviņus no 27 ieteikumiem, kurus kopš 2006. gada ir sniedzis Iekšējās revīzijas dienests (IRD);

                  C.

                  tā kā Aģentūras 2009. gada budžets bija EUR 39 900 000, t. i., par 7,1 % lielāks nekā 2008. finanšu gadā,

                  1.

                  norāda, ka 2009. gadā Aģentūras rīcībā bija finanšu līdzekļi EUR 39 900 000 apmērā, no kuriem EUR 34 560 000 bija Savienības subsīdija;

                  2.

                  norāda, ka palielinājums EUR 2 800 000 apmērā salīdzinājumā ar Aģentūras 2008. gada budžetu bija paredzēts, lai attīstītu četras svarīgas jomas, proti, pielāgošanos klimata pārmaiņām, ekosistēmu novērtējumu, patēriņa un ražošanas ilgtspējību un katastrofu novēršanu un pārvaldību, kā tas ir noteikts daudzgadu stratēģijā 2009.–2013. gadam;

         Darbības rādītāji

                  3.

                  atzinīgi vērtē Aģentūras iniciatīvu turpināt regulāri (t.i., reizi piecos gados) veikt neatkarīgu ārēju novērtējumu, pamatojoties uz izveides regulu (EEK) Nr. 1210/90 un valdes pieņemtajām darba programmām; īpaši norāda, ka nākamais novērtējums notiks 2012.–2013. gadā;

                  4.

                  vēlreiz aicina Aģentūru tabulā, kas pievienojama nākamajam Revīzijas palātas ziņojumam, salīdzināt veikumu tajā finanšu gadā, attiecībā uz kuru ir jāapstiprina budžeta izpilde, ar veikumu iepriekšējā finanšu gadā, lai budžeta izpildes apstiprinātājiestāde varētu labāk novērtēt Aģentūras darbību no gada gadā;

                  5.

                  aicina Aģentūru pirmām kārtām pievērsties šīm četrām jomām un aktīvāk veicināt to turpmāko attīstību;

                  6.

                  īpaši atzinīgi vērtē Aģentūru kā uzticamu neatkarīgas un pārbaudītas informācijas par vidi sniedzēju visām Savienības iestādēm, dalībvalstīm un politikas veidošanas struktūrām;

                  7.

                  atkārtoti mudina Aģentūru turpināt centienus pilnveidot komunikācijas metodes, lai panāktu, ka tās konstatējumi tiktu vairāk atspoguļoti plašsaziņas līdzekļos, un tādējādi veicinātu publiskās debates par svarīgiem vides jautājumiem, piemēram, klimata pārmaiņām, bioloģisko daudzveidību un dabas resursu pārvaldību; uzskata, ka, īstenojot šādus pasākumus, var tikt veicināta darba metožu pārredzamība un lielāka sabiedrības interese par Aģentūras darbu;

                  8.

                  prasa Revīzijas palātai veikt Aģentūras darbības rezultātu revīzijas;

         Budžeta procedūras

                  9.

                  mudina Aģentūru uzlabot saikni starp savu budžetu un gada darba programmu; pieņem zināšanai, ka Revīzijas palāta ziņojumā piemin nepietiekami stingras budžeta izstrādes procedūras, kuru dēļ bija jāpārvieto līdzekļi lielākajā daļā budžeta pozīciju (8 % apmērā no Aģentūras budžeta); īpaši norāda, ka daži pārvietojumi izraisīja līdzekļu apjoma secīgu palielināšanos vai samazināšanos vienās un tajās pašās budžeta pozīcijās, savukārt citas apropriācijas gada laikā netika izmantotas un tika pārvietotas uz citām pozīcijām;

                  10.

                  pauž bažas par Aģentūras praksi ar pārvietojumu palīdzību palielināt budžeta pozīciju, lai samaksātu (2009. gada 30. decembrī) par Aģentūras telpu īri 2010. gada pirmajā ceturksnī, maksājumus veicot no 2009. gada budžeta; uzsver, ka šāda prakse ir pretrunā gada pārskata principam un samazina Komisijai atmaksājamo summu;

                  11.

                  aicina Aģentūru līdz gada beigām panākt, ka izpildes departamenti sniedz precīzāku informāciju par uzkrāto darbības izdevumu aplēsēm;

         Cilvēkresursi

                  12.

                  aicina Aģentūru novērst darbā pieņemšanas procesā pamanītās nepilnības, kuru dēļ var tikt mazināta šo procedūru pārredzamība; īpaši norāda, ka Revīzijas palāta ir darījusi zināmus šādus trūkumus: konkursu sludinājumos par darbinieku atlasi nebija minēts maksimālais rezerves sarakstā iekļaujamo personu skaits, rakstveida testā un pārrunās izmantojamie jautājumi netika izstrādāti pirms pieteikumu izskatīšanas, atlases komiteju locekļu lēmumi netika pietiekami labi protokolēti, uzaicinājuma uz pārrunām vai iekļaušanas rezerves sarakstā robežvērtības netika noteiktas iepriekš un protokols bija nepilnīgs;

                  13.

                  norāda, ka 2009. gadā bija vajadzīgas 10 papildu amata vietas, lai stiprinātu veiktspēju ekosistēmu novērtējuma, patēriņa un ražošanas ilgtspējības un kopējas vides informācijas sistēmas izveides jomā, kā arī lai radītu priekšnoteikumus jaunu uzdevumu risināšanai tādās jomās kā pielāgošanās klimata pārmaiņām un katastrofu novēršana un pārvaldība; šajā sakarībā aicina arī turpmāk uzlabot darbā pieņemšanas procedūras pārredzamību, kā to ir norādījusi Revīzijas palāta;

         Iekšējā revīzija

                  14.

                  atzīst, ka Aģentūra joprojām nav īstenojusi Iekšējās revīzijas dienesta (IRD) trīs ieteikumus, kas ir formulēti, uzraugot iepriekšējās revīzijās izteikto ieteikumu īstenošanu; īpaši norāda, ka tie galvenokārt attiecas uz sensitīvām amata vietām, pārbaudēm uz vietas vai subsīdiju pārbaudēm un finanšu plūsmām un tiek uzskatīti par “ļoti svarīgiem”;

                  15.

                  atzinīgi vērtē to, ka Aģentūra savā gada darbības pārskatā iekļāva IRD vispārējo Aģentūras novērtējumu; uzskata to par paraugpraksi, kas ir jāīsteno arī citām aģentūrām;

                  16.

                  saistībā ar lēmumam par budžeta izpildes apstiprināšanu pievienotajiem citiem horizontāla rakstura konstatējumiem norāda uz 2011. gada 10. maija rezolūciju (7) par aģentūru darbību, finanšu pārvaldību un kontroli.

         (1)  OV C 338, 14.12.2010., 58. lpp.

         (2)  OV L 248, 16.9.2002., 1. lpp.

         (3)  OV L 120, 11.5.1990., 1. lpp.

         (4)  OV L 126, 21.5.2009., 13. lpp.

         (5)  OV L 357, 31.12.2002., 72. lpp.

         (6)  OV L 252, 25.9.2010., 151. lpp.

         (7)  Pieņemtie teksti, P7_TA(2011)0163 (skatīt šā Oficiālā Vēstneša 269. lappusi).


title: 2011/228/ES: Padomes Lēmums ( 2010. gada 13. decembris ) par to, lai Savienības vārdā parakstītu un provizoriski piemērotu Nolīgumu starp Eiropas Savienību un Kaboverdes Republiku par dažiem gaisa pārvadājumu pakalpojumu aspektiem#Nolīgums starp Eiropas Savienību un Kaboverdes Republiku par dažiem gaisa pārvadājumu pakalpojumu aspektiem

text:
               9.4.2011

               LV

               Eiropas Savienības Oficiālais Vēstnesis

               L 96/1

         PADOMES LĒMUMS
   (2010. gada 13. decembris)
   par to, lai Savienības vārdā parakstītu un provizoriski piemērotu Nolīgumu starp Eiropas Savienību un Kaboverdes Republiku par dažiem gaisa pārvadājumu pakalpojumu aspektiem
   (2011/228/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Padome savā 2003. gada 5. jūnija lēmumā pilnvaroja Komisiju uzsākt sarunas ar trešām valstīm, lai ar Eiropas Savienības nolīgumu aizstātu dažus noteikumus spēkā esošajos divpusējos nolīgumos.

               (2)

               Komisija Eiropas Savienības vārdā ir risinājusi sarunas ar Kaboverdes Republiku par nolīgumu par dažiem gaisa pārvadājumu pakalpojumu aspektiem (turpmāk “nolīgums”) saskaņā ar mehānismiem un norādījumiem Padomes 2003. gada 5. jūnija lēmuma pielikumā.

               (3)

               Nolīgums būtu jāparaksta un jāpiemēro provizoriski, ņemot vērā tā noslēgšanu,

         IR PIEŅĒMUSI ŠO LĒMUMU.
   1. pants
   Nolīguma parakstīšana starp Eiropas Savienību un Kaboverdes Republiku par dažiem gaisa pārvadājumu pakalpojumu aspektiem (“nolīgums”) ar šo ir apstiprināta Eiropas Savienības vārdā, ņemot vērā minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt nolīgumu Savienības vārdā, ņemot vērā tā noslēgšanu.
   3. pants
   Nolīgumu līdz tā spēkā stāšanās dienai piemēro provizoriski no nākamā mēneša pirmās dienas pēc dienas, kad Puses viena otrai paziņojušas par šim nolūkam vajadzīgo procedūru pabeigšanu (1).
   4. pants
   Ar šo Padomes priekšsēdētājs tiek pilnvarots uzsākt nolīguma 8. panta 2. punktā paredzēto paziņošanas procedūru.
   5. pants
   Šis lēmums stājas spēkā tā pieņemšanas dienā.

      Briselē, 2010. gada 13. decembrī

            Padomes vārdā –

            priekšsēdētājs

         K. PEETERS

      (1)  Datumu, no kura sāk nolīguma provizorisku piemērošanu, Padomes Ģenerālsekretariāts publicēs Eiropas Savienības Oficiālajā Vēstnesī.

      NOLĪGUMS
      starp Eiropas Savienību un Kaboverdes Republiku par dažiem gaisa pārvadājumu pakalpojumu aspektiem
      EIROPAS SAVIENĪBA, turpmāk “Savienība”,
      no vienas puses, un
      KABOVERDES REPUBLIKA, turpmāk “Kaboverde”,
      no otras puses,
      turpmāk “Puses”,
      ATZĪMĒJOT, ka starp vairākām Savienības dalībvalstīm un Kaboverdi ir noslēgti divpusēji gaisa pārvadājumu pakalpojumu nolīgumi, kuros iekļauti noteikumi, kas ir pretrunā Savienības tiesību aktiem,
      ATZĪMĒJOT, ka Savienībai ir ekskluzīva kompetence vairākos aspektos, uz ko var attiekties divpusēji gaisa pārvadājumu pakalpojumu nolīgumi, kuri noslēgti starp Savienības dalībvalstīm un trešām valstīm,
      ATZĪMĒJOT, ka saskaņā ar Savienības tiesību aktiem Savienības gaisa pārvadātājiem, kas reģistrēti kādā Savienības dalībvalstī, ir tiesības bez diskriminācijas piekļūt lidojuma maršrutiem starp Savienības dalībvalstīm un trešām valstīm,
      ŅEMOT VĒRĀ, ka nolīgumi starp Savienību un dažām trešām valstīm šo trešo valstu valstspiederīgajiem dod iespēju kļūt par tādu gaisa pārvadātāju īpašniekiem, kam piešķirta licence saskaņā ar Savienības tiesību aktiem,
      ATZĪSTOT, ka daži noteikumi, kas iekļauti starp Savienības dalībvalstīm un Kaboverdi noslēgtajos divpusējos gaisa pārvadājumu pakalpojumu nolīgumos un kas ir pretrunā Savienības tiesību aktiem, jāsaskaņo ar šiem tiesību aktiem, tādējādi izveidojot labu juridisko pamatu gaisa pārvadājumiem starp Savienību un Kaboverdi un saglabājot šādu gaisa pārvadājumu nepārtrauktību,
      ATZĪSTOT, ka, Kaboverdes Republikas valdībai noslēdzot jebkādu nolīgumu par gaisa pārvadājumu pakalpojumiem ar valstīm, kas nav Savienības dalībvalstis, tā īsteno savu politiku un noteikumus par gaisa pārvadātāju īpašniekiem un kontroli,
      ATZĪMĒJOT, ka saskaņā ar Savienības tiesību aktiem Savienības gaisa pārvadātājiem principā aizliegts slēgt vienošanās, kuras var ietekmēt tirdzniecību starp Savienības dalībvalstīm un kuru mērķis vai rezultāts ir konkurences nepieļaušana, ierobežošana vai traucēšana,
      ATZĪSTOT, ka ar noteikumiem, kas iekļauti divpusējos gaisa pārvadājumu pakalpojumu nolīgumos starp Savienības dalībvalstīm un Kaboverdi un kas i) paredz pieņemt vai atbalsta vienošanās starp uzņēmumiem, uzņēmumu apvienību lēmumus vai saskaņotas darbības, ar kurām nepieļauj, traucē vai ierobežo konkurenci starp gaisa pārvadātājiem attiecīgajos maršrutos, vai ii) pastiprina jebkādas šādas vienošanās, lēmuma vai saskaņotas darbības ietekmi, vai iii) deleģē gaisa pārvadātājiem vai citiem privātiem uzņēmējiem atbildību par tādu pasākumu veikšanu, ar ko nepieļauj, traucē vai ierobežo konkurenci starp gaisa pārvadātājiem attiecīgajos maršrutos, var padarīt neefektīvus uzņēmumiem piemērojamos konkurences noteikumus,
      ATZĪMĒJOT, ka Savienības mērķis šajā nolīgumā nav palielināt kopējo gaisa satiksmes apjomu starp Savienību un Kaboverdi, ietekmēt līdzsvaru starp Savienības gaisa pārvadātājiem un Kaboverdes gaisa pārvadātājiem vai apspriest grozījumus spēkā esošo divpusējo gaisa pārvadājumu pakalpojumu nolīgumu noteikumos, kas attiecas uz satiksmes tiesībām,
      IR VIENOJUŠĀS ŠĀDI.
      1. pants
      Vispārīgi noteikumi
      1.   Šajā nolīgumā “ dalībvalstis” ir Eiropas Savienības dalībvalstis, “ES Līgumi” ir Līgums par Eiropas Savienību un Līgums par Eiropas Savienības darbību, “ Puse” ir šā nolīguma līgumslēdzēja puse; “gaisa pārvadātājs” ir arī aviosabiedrība; “ Savienības teritorija” ir dalībvalstu teritorijas, uz ko attiecas ES Līgumi.
      2.   Visos 1. pielikumā uzskaitītajos nolīgumos atsauces uz tādas dalībvalsts valstspiederīgajiem, kas ir šā nolīguma Puse, saprot kā atsauces uz dalībvalstu valstspiederīgajiem.
      3.   Šā nolīguma 1. pielikumā uzskaitītajos nolīgumos esošās atsauces uz tās dalībvalsts gaisa pārvadātājiem vai aviosabiedrībām, kas ir attiecīgā nolīguma Puse, uzskata par atsaucēm uz attiecīgās dalībvalsts izraudzītajiem gaisa pārvadātājiem vai aviosabiedrībām.
      2. pants
      Izraudzīšana, pilnvarošana un atcelšana
      1.   Noteikumi šā panta 2. līdz 4. punktā aizstāj atbilstīgos noteikumus pantos, kas minēti attiecīgi 2. pielikuma a) un b) daļā, t. i., attiecībā uz gaisa pārvadātāja izraudzīšanu, licencēm un atļaujām, kas tam piešķirtas.
      2.   Saņemot dalībvalsts norādījumu par izraudzīšanu, Kaboverde ar minimālu procesuālu kavēšanos piešķir atbilstīgas pilnvaras un atļaujas ar noteikumu, ka:

                  a)

                  gaisa pārvadātājs saskaņā ar ES Līgumiem veic uzņēmējdarbību tās dalībvalsts teritorijā, kura to izraudzījusies, un tam ir derīga darbības licence saskaņā ar Savienības tiesību aktiem; un

                  b)

                  gaisa pārvadātāja efektīvu reglamentējošo kontroli veic un uztur tā dalībvalsts, kas atbild par gaisa kuģa ekspluatanta apliecības izsniegšanu, un izraudzīšanas dokumentā ir skaidri norādīta attiecīgā aeronavigācijas atbildīgā iestāde; un

                  c)

                  gaisa pārvadātāja vai tā kontrolpaketes īpašnieki ir un to faktiski kontrolē dalībvalstis un/vai dalībvalstu valstspiederīgie, un/vai citas 3. pielikumā minētās valstis un/vai šo valstu valstspiederīgie.

            3.   Kaboverdei ir tiesības atteikt, atsaukt, apturēt vai ierobežot dalībvalsts izraudzītā gaisa pārvadātāja pilnvaras vai atļaujas, ja:

                  a)

                  gaisa pārvadātājs saskaņā ar ES Līgumiem neveic uzņēmējdarbību tās dalībvalsts teritorijā, kura to izraudzījusies, vai tam nav derīgas darbības licences saskaņā ar Savienības tiesību aktiem; vai

                  b)

                  gaisa pārvadātāja efektīvu reglamentējošu kontroli neveic vai neuztur dalībvalsts, kas atbild par gaisa kuģa ekspluatanta apliecības piešķiršanu gaisa pārvadātājam, vai izraudzīšanas dokumentā nav skaidri norādīta attiecīgā aeronavigācijas iestāde; vai

                  c)

                  gaisa pārvadātāja vai tā kontrolpaketes īpašnieki nav vai to faktiski nekontrolē dalībvalstis un/vai dalībvalstu valstspiederīgie, un/vai citas 3. pielikumā minētās valstis un/vai šo valstu valstspiederīgie.

            4.   Īstenojot savas tiesības, kas noteiktas 3. punktā, Kaboverde nediskriminē dalībvalstu gaisa pārvadātājus pēc to valstspiederības.
      3. pants
      Drošums
      1.   Ar šā panta 2. punkta noteikumiem papildina atbilstīgos noteikumus 2. pielikuma c) daļā uzskaitītajos pantos.
      2.   Ja dalībvalsts ir izraudzījusies gaisa pārvadātāju, kura regulatīvu kontroli veic un uztur cita dalībvalsts, tad Kaboverdes tiesības saskaņā ar drošuma noteikumiem nolīgumā starp dalībvalsti, kura izraudzījusi attiecīgo gaisa pārvadātāju, un Kaboverdi vienlīdz attiecas gan uz šīs citas dalībvalsts veikto drošuma standartu pieņemšanu, izpildi vai uzturēšanu, gan arī uz minētā gaisa pārvadātāja darbības atļaujas piešķiršanu.
      4. pants
      Aviācijas degvielas aplikšana ar nodokli
      1.   Ar šā panta 2. punkta noteikumiem papildina atbilstīgos noteikumus 2. pielikuma d) daļā uzskaitītajos nolīgumu pantos.
      2.   Neatkarīgi no jebkādiem citiem pretējiem noteikumiem nekas 2. pielikuma d) daļā uzskaitītajos nolīgumos neliedz dalībvalstij bez diskriminācijas noteikt nodokļus, nodevas vai citus maksājumus par degvielu, kas tās teritorijā piegādāta izmantošanai Kaboverdes izraudzīta gaisa pārvadātāja gaisa kuģī, kurš veic lidojumus no viena punkta minētās dalībvalsts teritorijā uz citu punktu minētās dalībvalsts teritorijā vai citas dalībvalsts teritorijā.
      5. pants
      Atbilstība konkurences noteikumiem
      1.   Neatkarīgi no jebkādiem citiem pretējiem noteikumiem nekas 1. pielikumā uzskaitītajos nolīgumos i) nepieprasa vai neveicina pieņemt tādas vienošanās starp uzņēmumiem, uzņēmumu apvienību lēmumus vai saskaņotas darbības, ar kurām nepieļauj vai traucē konkurenci, vai ii) pastiprina jebkādas šādas vienošanās, lēmumu vai saskaņotu darbību ietekmi, vai iii) nedeleģē privātiem uzņēmējiem atbildību par tādu pasākumu veikšanu, ar ko nepieļauj, traucē vai ierobežo konkurenci.
      2.   Nepiemēro 1. pielikumā uzskaitīto nolīgumu noteikumus, kuri nav saderīgi ar šā panta 1. punktu.
      6. pants
      Nolīguma pielikumi
      Šā nolīguma pielikumi ir tā sastāvdaļa.
      7. pants
      Pārskatīšana vai grozīšana
      Puses jebkurā laikā var pārskatīt vai grozīt šo nolīgumu, pamatojoties uz abpusēju piekrišanu.
      8. pants
      Stāšanās spēkā un provizoriska piemērošana
      1.   Šis nolīgums stājas spēkā, kad Puses viena otrai ir rakstiski paziņojušas, ka ir pabeigtas to attiecīgās iekšējās procedūras, kas nepieciešamas, lai nolīgums stātos spēkā.
      2.   Neatkarīgi no 1. punkta Puses vienojas provizoriski piemērot šo nolīgumu no tā mēneša pirmās dienas, kurš seko dienai, kad Puses ir paziņojušas viena otrai par šim nolūkam vajadzīgo procedūru pabeigšanu.
      3.   Šo nolīgumu piemēro attiecībā uz visiem 1. pielikumā uzskaitītajiem nolīgumiem un vienošanās dokumentiem, tostarp tiem, kas šā nolīguma parakstīšanas dienā vēl nav stājušies spēkā un netiek piemēroti provizoriski.
      9. pants
      Darbības izbeigšana
      1.   Izbeidzot kādu no 1. pielikumā uzskaitītajiem nolīgumiem, vienlaikus tiek izbeigti visi šā nolīguma noteikumi, kas attiecas uz atbilstīgo 1. pielikumā uzskaitīto nolīgumu.
      2.   Ja tiek izbeigti visi 1. pielikumā uzskaitītie nolīgumi, vienlaikus spēku zaudē arī šis nolīgums.

         TO APLIECINOT, attiecīgi pilnvarotas personas ir parakstījušas šo nolīgumu.
         Sagatavots divos eksemplāros angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā, un visi teksti ir vienlīdz autentiski.
         Съставено в Брюксел на двадесет и трети март две хиляди и единадесета година.
         Hecho en Bruselas, el veintitrés de marzo de dos mil once.
         V Bruselu dne dvacátého třetího března dva tisíce jedenáct.
         Udfærdiget i Bruxelles den treogtyvende marts to tusind og elleve.
         Geschehen zu Brüssel am dreiundzwanzigsten März zweitausendelf.
         Kahe tuhande üheteistkümnenda aasta märtsikuu kahekümne kolmandal päeval Brüsselis.
         Έγινε στις Βρυξέλλες, στις είκοσι τρεις Μαρτίου δύο χιλιάδες έντεκα.
         Done at Brussels on the twenty-third day of March in the year two thousand and eleven.
         Fait à Bruxelles, le vingt-trois mars deux mille onze.
         Fatto a Bruxelles, addì ventitré marzo duemilaundici.
         Briselē, divi tūkstoši vienpadsmitā gada divdesmit trešajā martā.
         Priimta du tūkstančiai vienuoliktų metų kovo dvidešimt trečią dieną Briuselyje.
         Kelt Brüsszelben, a kétezer-tizenegyedik év március huszonharmadik napján.
         Magħmul fi Brussell, fit-tlieta u għoxrin jum ta' Marzu tas-sena elfejn u ħdax.
         Gedaan te Brussel, de drieëntwintigste maart tweeduizend elf.
         Sporządzono w Brukseli dnia dwudziestego trzeciego marca roku dwa tysiące jedenastego.
         Feito em Bruxelas, em vinte e três de Março de dois mil e onze.
         Întocmit la Bruxelles la douăzeci și trei martie două mii unsprezece.
         V Bruseli dňa dvadsiateho tretieho marca dvetisícjedenásť.
         V Bruslju, dne triindvajsetega marca leta dva tisoč enajst.
         Tehty Brysselissä kahdentenakymmenentenäkolmantena päivänä maaliskuuta vuonna kaksituhattayksitoista.
         Som skedde i Bryssel den tjugotredje mars tjugohundraelva.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Република Кабо Верде
            Por la República de Cabo Verde
            Za Kapverdskou republiku
            For Republikken Kap Verde
            Für die Republik Kap Verde
            Cabo Verde Vabariigi nimel
            Για τη Δημοκρατία του Πράσινου Ακρωτηρίου
            For the Republic of Cape Verde
            Pour la République du Cap-Vert
            Per la Repubblica del Capo Verde
            Kaboverdes Republikas vārdā –
            Žaliojo Kyšulio Respublikos vardu
            A Zöld-foki Köztársaság részéről
            Għar-Repubblika Tal-Kap Verde
            Voor de Republiek Kaapverdië
            W imieniu Republiki Zielonego Przylądka
            Pela República de Cabo Verde
            Pentru Republica Capului Verde
            Za Kapverdskú republiku
            Za Republiko Zelenortski otoki
            Kap Verden tasavallan puolesta
            För Republiken Kap Verde

         1. PIELIKUMS

            ŠĀ NOLĪGUMA 1. PANTĀ MINĒTO NOLĪGUMU SARAKSTS

                     a)

                     Gaisa pārvadājumu pakalpojumu nolīgumi starp Kaboverdi un dalībvalstīm, kuri šā nolīguma parakstīšanas dienā ir bijuši noslēgti, parakstīti un/vai ir bijuši piemēroti provizoriski:

                                 —

                                 Nolīgums starp Beļģijas Karalistes valdību un Kaboverdes Republikas valdību par gaisa transportu, kas parakstīts Briselē 1998. gada 22. jūnijā, turpmāk 2. pielikumā “Kaboverdes un Beļģijas nolīgums”,

                                 —

                                 Gaisa transporta nolīgums starp Vācijas Federatīvās Republikas valdību un Kaboverdes Republikas valdību, kas parakstīts Berlīnē 2001. gada 19. jūnijā, turpmāk 2. pielikumā “Kaboverdes un Vācijas nolīgums”,

                                 —

                                 Nolīgums starp Itālijas Republikas valdību un Kaboverdes Republikas valdību par gaisa pārvadājumu pakalpojumiem, kas parakstīts Prajā 1998. gada 7. jūlijā, turpmāk 2. pielikumā “Kaboverdes un Itālijas nolīgums”,

                                 —

                                 Nolīgums starp Nīderlandes Karalisti un Kaboverdes Republiku par gaisa pārvadājumu pakalpojumiem, kas parakstīts Hāgā 1988. gada 21. decembrī, turpmāk 2. pielikumā “Kaboverdes un Nīderlandes nolīgums”,

                                 —

                                 Gaisa transporta nolīgums starp Portugāles Republiku un Kaboverdes Republiku, kas parakstīts Cidade da Praia2004. gada 30. martā, turpmāk 2. pielikumā “Kaboverdes un Portugāles nolīgums”,

                                 —

                                 Nolīgums starp Rumānijas Sociālistiskās Republikas valdību un Kaboverdes Republikas valdību par gaisa pārvadājumu pakalpojumiem, kas parakstīts Bukarestē 1983. gada 31. augustā, turpmāk 2. pielikumā “Kaboverdes un Rumānijas nolīgums”,

                                 —

                                 Nolīgums starp Spānijas Karalisti un Kaboverdes Republiku par gaisa pārvadājumu pakalpojumiem, kas noslēgts Madridē 2002. gada 19. septembrī, turpmāk 2. pielikumā “Kaboverdes un Spānijas nolīgums”,

                                 —

                                 Nolīgums starp Lielbritānijas un Ziemeļīrijas Apvienotās Karalistes valdību un Kaboverdes Republikas valdību par gaisa pārvadājumu pakalpojumiem, kas noslēgts Prajā 2007. gada 9. janvārī, turpmāk 2. pielikumā “Kaboverdes un Apvienotās Karalistes nolīgums”.

                     b)

                     Gaisa pārvadājumu pakalpojumu nolīgumi un citi vienošanās dokumenti, kas parafēti vai parakstīti starp Kaboverdi un dalībvalstīm, kuri šā nolīguma parakstīšanas dienā vēl nav stājušies spēkā un nav bijuši piemēroti provizoriski.

         2. PIELIKUMS

            ŠĀ NOLĪGUMA 1. PIELIKUMĀ UZSKAITĪTO UN 2. LĪDZ 4. PANTĀ MINĒTO NOLĪGUMU PANTU SARAKSTS

                     a)

                     Izraudzīšana:

                                 —

                                 Kaboverdes un Beļģijas nolīguma 3. pants,

                                 —

                                 Kaboverdes un Vācijas nolīguma 3. panta 4. punkts,

                                 —

                                 Kaboverdes un Itālijas nolīguma 4. pants,

                                 —

                                 Kaboverdes un Nīderlandes nolīguma 3. pants,

                                 —

                                 Kaboverdes un Rumānijas nolīguma 3. pants,

                                 —

                                 Kaboverdes un Spānijas nolīguma 3. pants.

                     b)

                     Pilnvaru vai atļauju atteikums, atsaukšana, apturēšana vai ierobežošana:

                                 —

                                 Kaboverdes un Beļģijas nolīguma 5. pants,

                                 —

                                 Kaboverdes un Vācijas nolīguma 3. panta 4. punkts un 4. pants,

                                 —

                                 Kaboverdes un Itālijas nolīguma 4. un 5. pants,

                                 —

                                 Kaboverdes un Nīderlandes nolīguma 3. un 4. pants,

                                 —

                                 Kaboverdes un Rumānijas nolīguma 4. pants,

                                 —

                                 Kaboverdes un Spānijas nolīguma 4. pants.

                     c)

                     Drošums:

                                 —

                                 Kaboverdes un Vācijas nolīguma 12. pants,

                                 —

                                 Kaboverdes un Itālijas nolīguma 10. pants,

                                 —

                                 Kaboverdes un Portugāles nolīguma 15. pants,

                                 —

                                 Kaboverdes un Rumānijas nolīguma 9. pants,

                                 —

                                 Kaboverdes un Spānijas nolīguma 13. pants.

                     d)

                     Aviācijas degvielas aplikšana ar nodokli:

                                 —

                                 Kaboverdes un Beļģijas nolīguma 10. pants,

                                 —

                                 Kaboverdes un Vācijas nolīguma 6. pants,

                                 —

                                 Kaboverdes un Itālijas nolīguma 6. pants,

                                 —

                                 Kaboverdes un Nīderlandes nolīguma 6. pants,

                                 —

                                 Kaboverdes un Rumānijas nolīguma 11. pants,

                                 —

                                 Kaboverdes un Spānijas nolīguma 5. pants.

         3. PIELIKUMS

            ŠĀ NOLĪGUMA 2. PANTĀ MINĒTO CITU VALSTU SARAKSTS

                     a)

                     Islandes Republika (saskaņā ar Eiropas Ekonomikas zona līgumu);

                     b)

                     Lihtenšteinas Firstiste (saskaņā ar Eiropas Ekonomikas zona līgumu);

                     c)

                     Norvēģijas Karaliste (saskaņā ar Eiropas Ekonomikas zona līgumu);

                     d)

                     Šveices Konfederācija (saskaņā ar Nolīgumu starp Eiropas Kopienu un Šveices Konfederāciju par gaisa transportu).